
        PARLAMENTUL  ROMÂNIEI

                                            CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 23 februarie 2021
             Nr.  PL-x  2/2021


BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra Proiectului de Lege pentru aprobarea Ordonanţei de urgenţă a Guvernului nr.215/2020 privind adoptarea unor măsuri în materia alcătuirii completurilor de judecată în apel, trimis cu adresa nr. PL- x 2 din 1 februarie 2021 și înregistrat cu nr. 4c-13/74 din 2 februarie 2021. 
     În raport cu obiectul şi conţinutul său, proiectul de lege face parte din categoria legilor organice.
                                                       PREŞEDINTE,
                                                         Mihai – Alexandru Badea

RAPORT

asupra Proiectului de Lege pentru aprobarea Ordonanţei de urgenţă a Guvernului nr.215/2020 privind adoptarea unor măsuri în materia alcătuirii completurilor de judecată în apel

În conformitate cu prevederile art. 94 și 115 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în procedură de urgență, cu Proiectul de Lege pentru aprobarea Ordonanţei de urgenţă a Guvernului nr.215/2020 privind adoptarea unor măsuri în materia alcătuirii completurilor de judecată în apel, trimis cu adresa nr. PL-x 2 din 1 februarie 2021 și înregistrat cu nr. 4c-13/74 din 2 februarie 2021.
Potrivit prevederilor art. 75 din Constituţia României, republicată şi ale art. 91 alin. (8) pct. 2 din Regulamentul Camerei Deputaţilor, republicat, Camera  Deputaţilor este primă Cameră sesizată.


Consiliul Legislativ, prin avizul nr. 1282 din 28 decembrie 2020, a avizat favorabil proiectul de lege.
Consiliul Superior al Magistraturii a avizat favorabil proiectul de lege prin Hotărârea nr. 221 din 12 noiembrie 2020.
Comisia pentru drepturile omului, culte și problemele minorităților naționale a avizat favorabil proiectul de lege cu avizul cu nr. 4c-6/33 din 11 februarie 2021.

Proiectul de lege are ca obiect reglementarea unor măsuri în materia alcătuirii completurilor de judecată în apel, în sensul suspendării aplicării prevederilor art.54 alin.(2) din Legea nr.304/2004 privind organizarea judiciară, republicată, cu modificările şi completările ulterioare, până la data de 31 decembrie 2022, inclusiv, astfel încât să se asigure un interval de timp rezonabil pentru pregătirea sistemului judiciar pentru aplicarea prevederilor legale referitoare la soluţionarea apelurilor în completuri formate din 3 judecători.
În conformitate cu prevederile Regulamentului Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ și avizul Consiliului Superior al Magistraturii în şedinţa desfășurată în sistem mixt din 23 februarie 2021. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor adoptarea Proiectului de Lege pentru aprobarea Ordonanţei de urgenţă a Guvernului nr.215/2020 privind adoptarea unor măsuri în materia alcătuirii completurilor de judecată în apel.

În raport cu obiectul şi conţinutul reglementării, proiectul de lege face parte din categoria legilor organice.
                              PREŞEDINTE,                                              SECRETAR,

                   Mihai – Alexandru Badea                             Cristian – Tudor Băcanu
Consilier parlamentar, Paul Şerban

